Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10738

b) amikor az egy-motoros repülőgép 185 km-nél (100 NM) nagyobb távolságra illetve a többhajtóműves/motoros repülőgép, amely egy hajtómű leállása esetén folytatni tudja repülését, 370 kmnél (200 NM) nagyobb távolságra repül a vízfelszín felett a kényszerleszállás végrehajtására alkalmas szárazföldtől: 1) elegendő számú mentő-tutaj a fedélzeten tartózkodó összes személy elhelyezésére, amelyeket úgy tárolnak, hogy azok a vészhelyzet esetén gyorsan üzembe helyezhetők és az útvonal sajátosságainak megfelelő életmentő eszközökkel vannak ellátva, beleértve a létfenntartási eszközöket is; és 2) a 2. Annex-ben ismertetett pirotechnikai vészjelzések előállítására szolgáló felszerelés. 2007/70/II. szám 6.4 Az összes, kijelölt szárazföld felett üzemeltetett repülőgép Amennyiben a repülőgépet azon szárazföldi területek felett üzemeltetik, amelyeket az érintett államok olyan területként jelölnek meg, ahol a kutatás és mentés különös nehézségekbe ütközik, a repülőgépet szereljék fel olyan jeladó berendezéssel és életmentő felszereléssel, beleértve a létfenntartási eszközöket is, amelyek nagy valószínűséggel megfelelnek az átrepülendő terület sajátosságainak. 6.5 Az összes, nagy repülési magasságon üzemeltetett repülőgép 6.5.1 Minden olyan repülőgépet, amelyet nagy repülési magasságon kívánnak üzemeltetni, szereljenek fel oxigén tároló és adagoló készülékkel, amely biztosítja a 4.9 pontban előírt oxigén készlet tartalékot. 6.5.2 Repülőgépek, amelyek egyedi légialkalmassági bizonyítványát először 1990 január 1-én vagy ezt követően adták ki A túlnyomásos kabinnal ellátott repülőgépeket, amelyeket olyan repülési magasságon kívánnak üzemeltetni, amelyen az atmoszférikus nyomás értéke kevesebb mint 376 hPa, szereljenek fel olyan berendezéssel, amely a kabin légnyomás veszélyes csökkenése esetén egyértelmű figyelmeztető jelzést ad a hajózószemélyzet részére. 6.5.3 Repülőgépek, amelyek egyedi légialkalmassági bizonyítványát először 1990 január 1. előtt adták ki Ajánlás – A túlnyomásos kabinnal ellátott repülőgépeket, amelyeket olyan repülési magasságon kívánnak üzemeltetni, amelyen az atmoszférikus nyomás értéke kevesebb mint 376 hPa, szereljenek fel olyan berendezéssel, amely a kabin légnyomás veszélyes csökkenése esetén egyértelmű figyelmeztető jelzést ad a hajózószemélyzet részére. 6.6 Az összes, műszerrepülési szabályok szerint üzemeltetett repülőgép Az összes, műszerrepülési szabály szerint (IFR) üzemeltetett repülőgépet, továbbá azokat, amelyek üzemeltetésük során egy vagy több műszer segítsége nélkül nem tarthatók a kívánt repülési helyzetben, szereljenek fel:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes